text: Træner færdig i Fredericia
  16 juni 2015 kl. 12.52
  FC Fredericias cheftræner Peter Sørensen er færdig i klubben.
  FC Fredericia har haft den mest turbulente sæson i klubbens historie. På grund af dårlige resultater og en bundplacering blev klubbens cheftræner Nicolai Wael fyret for nogle måneder siden.
  Peter Sørensen ? der tidligere har været træner i klubben og senest i AGF ? overtog, og det lykkedes klubben at redde sig fra nedrykning i den allersidste kamp.
  Men ? Peter Sørensen stopper nu, i forståelse med klubledelsen:
  - Vi havde en efterfølgende samtale om den sidste tid, jeg var i klubben. De var glade for det arbejde, jeg havde gjort, og jeg var glad for at være tilbage. Det endte med en lykkelig afslutning, og alle er glade, siger Peter Sørensen til frdb.dk.
  Han siger om at fortsætte som træner:
  - Det har jeg sagt hele tiden, og det har ikke været på tale. Jeg har ikke haft intentioner i den retning, siger Peter Sørensen.
  Klubben er nu i gang med at finde en ny cheftræner.
  